૨. નિશ્ચિત ધ્યેય: મોટા ભાગના લોકો જીવનમાં કશું પ્રાપ્ત કરી શકતા નથી. એનું કારણ એમને શું જોઈએ છે એ જ તેઓ નક્કી કરી શકતા નથી. ધ્યેય એટલે જીવનની સમગ્ર પ્રવૃત્તિઓનું કેન્દ્ર. એ નિશ્ચિત થયા પછી જ જીવનને દિશા અને ગતિ મળે છે. દશવર્ષીય, પંચવર્ષીય અને વાર્ષિક લક્ષ્યાંકો નિશ્ચિત કરી એની સિદ્ધિ માટે પ્રબળ પુરુષાર્થ કરનાર વેપારી સફળ ગણાય છે. એ જ રીતે, ઈશ્વરાનુભૂતિનું લક્ષ્ય રાખી એ માર્ગે સતત પુરુષાર્થ કરનાર સાધક જ સફળતા પામી શકે.